Document ID: /roh_data/filtered/fineweb-2-filterrobots_roh.jsonl.gz/69301

Ier ha la Malaisia e l'Indonesia communitgà da vulair recepir ad interim radund 7'000 fugitivs sut la circumstanza che la communitad internaziunala chatta entaifer in onn ina nova patria per questas persunas.
Tar ils fugitivs sa tracti per gronda part da muslims dal etnia da Rohinga ord il stadi Myanmar (anteriura Burma) che vegnan persequitads en lur patria.
Myanmar na vul betg acceptar ils fugitivs. La regenza da l'anteriura dictatura militara è dal maini ch'i sa tractia da migrants illegals ord il pajais vischin Bangladesch. Ils avdants dals Rohinga èn per part dapi 150 onns en il Myanmar.
RR novitads 9:00